พระราชกฤษฎีกา
จัดตั้งเทศบาลนครนครสวรรค์
จังหวัดนครสวรรค์
พ.ศ. ๒๕๓๘
 

ภูมิพลอดุลยเดช
ป.ร.
ให้ไว้ ณ
วันที่ ๒๓ กันยายน พ.ศ. ๒๕๓๘
เป็นปีที่ ๕๐
ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช
มีพระบรมราชโองการโปรดเกล้าฯ ให้ประกาศว่า

โดยที่เป็นการสมควรจัดตั้งเทศบาลนครโดยเปลี่ยนแปลงฐานะเทศบาลเมืองนครสวรรค์
จังหวัดนครสวรรค์ เป็นเทศบาลนครนครสวรรค์ จังหวัดนครสวรรค์

อาศัยอำนาจตามความในมาตรา ๑๗๘ ของรัฐธรรมนูญแห่งราชอาณาจักรไทย
ซึ่งแก้ไขเพิ่มเติมโดยรัฐธรรมนูญแห่งราชอาณาจักรไทย แก้ไขเพิ่มเติม (ฉบับที่ ๕) พุทธศักราช
๒๕๓๘ และมาตรา ๑๓ วรรคหนึ่ง แห่งพระราชบัญญัติเทศบาล พ.ศ. ๒๔๙๖ จึงทรงพระกรุณาโปรดเกล้าฯ
ให้ตราพระราชกฤษฎีกาขึ้นไว้ ดังต่อไปนี้

มาตรา ๑
พระราชกฤษฎีกานี้เรียกว่า พระราชกฤษฎีกาจัดตั้งเทศบาลนครนครสวรรค์ จังหวัดนครสวรรค์ พ.ศ. ๒๕๓๘

มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา ๓ ให้เปลี่ยนแปลงฐานะเทศบาลเมืองนครสวรรค์
จังหวัดนครสวรรค์ เป็นเทศบาลนคร มีชื่อว่า เทศบาลนครนครสวรรค์ จังหวัดนครสวรรค์

มาตรา ๔
ให้กำหนดเขตเทศบาลนครนครสวรรค์ จังหวัดนครสวรรค์ ไว้ดังนี้
หลักเขตที่ ๑ ตั้งอยู่ตามแนวเส้นตั้งฉากระยะ ๓๕๐ เมตร
กับศูนย์กลางทางหลวงแผ่นดินหมายเลข ๑ กรุงเทพมหานคร - แม่สาย (เขตแดน) ฟากเหนือ
ตรง กม. ๒๔๑ + ๖๕๐
ด้านเหนือ
จากหลักเขตที่ ๑ เป็นเส้นขนานระยะ ๓๕๐ เมตร
กับศูนย์กลางทางหลวงแผ่นดินหมายเลข ๑ กรุงเทพมหานคร - แม่สาย (เขตแดน) ไปทางทิศตะวันออก
ถึงหลักเขตที่ ๒ ซึ่งตั้งอยู่ห่างจากศูนย์กลางถนนอ้อมเขาโกรกพม่า ระยะ ๒๐๐ เมตร
จากหลักเขตที่ ๒ เป็นเส้นขนานระยะ ๒๐๐
เมตร กับศูนย์กลางถนนอ้อม เขาโกรกพม่า ฟากตะวันตก
ไปทางทิศตะวันออกเฉียงเหนือ ถึงหลักเขตที่ ๓ ซึ่งตั้งอยู่ตามแนวเส้นขนานระยะ ๒๐๐
เมตร กับศูนย์กลางทางหลวงแผ่นดินหมายเลข ๑๑๘๒ แยกทางหลวงแผ่นดินหมายเลข ๑๑๗
(นครสวรรค์) - บรรจบทางหลวงแผ่นดินหมายเลข ๑๐๗๓ (บรรพตพิสัย) ฟากตะวันตก ตรง กม. ๑
+ ๑๗๐
จากหลักเขตที่ ๓ เป็นเส้นตรงไปทางทิศตะวันตกเฉียงเหนือ ผ่านทางหลวงแผ่นดินหมายเลข
๑๑๘๒ แยกทางหลวงแผ่นดินหมายเลข ๑๑๗ (นครสวรรค์) - บรรจบทางหลวงแผ่นดินหมายเลข ๑๐๗๓
(บรรพตพิสัย) ถึงหลักเขตที่ ๔ ซึ่งตั้งอยู่ริมแม่น้ำปิงฝั่งใต้ ตรงจุดที่อยู่ห่างจากศูนย์กลางสะพานข้ามแม่น้ำปิง
ระยะ ๔๗๒ เมตร
จากหลักเขตที่ ๔ เป็นเส้นเลียบริมแม่น้ำปิงฝั่งใต้ ไปทางทิศตะวันออกและทิศตะวันออกเฉียงใต้
ถึงหลักเขตที่ ๕ ซึ่งตั้งอยู่ริมแม่น้ำปิง ตรงข้ามกับทางเข้าที่ทำการประปาเทศบาลนครนครสวรรค์
จากหลักเขตที่ ๕ เป็นเส้นตรงไปทางทิศตะวันออกเฉียงเหนือ
ข้ามแม่น้ำปิง ถึงหลักเขตที่ ๖ ซึ่งตั้งอยู่ห่างจากมุมเขตด้านทิศตะวันตกเฉียงใต้ของเขตวัดบึงเสนาสน์ราษฎรศรัทธาธรรม
(วัดคลองคาง) ระยะ ๑๐๐ เมตร
ด้านตะวันออก
จากหลักเขตที่ ๖ เป็นเส้นตรงไปทางทิศตะวันออกเฉียงใต้
ถึงหลักเขตที่ ๗ ซึ่งตั้งอยู่ตรงมุมเขตด้านทิศตะวันตกของวัดปากน้ำโพเหนือ
(วัดทองธรรมชาติ) ริมแม่น้ำน่านฝั่งตะวันตก
จากหลักเขตที่ ๗ ไปทางทิศตะวันออกเฉียงใต้ ข้ามแม่น้ำน่าน
ผ่านทางรถไฟสายเหนือ ตรง กม. ๒๕๐ + ๙๙๖ ถึงหลักเขตที่ ๘ ซึ่งตั้งอยู่ตามแนวเส้นตั้งฉากระยะ
๒๐๐ เมตร กับทางรถไฟสายเหนือฟากตะวันออก
จากหลักเขตที่ ๘ เป็นเส้นขนานระยะ ๒๐๐ เมตร กับทางรถไฟสายเหนือ
ไปทางทิศตะวันตกเฉียงใต้ และทิศใต้ ถึงหลักเขตที่ ๙ ซึ่งตั้งอยู่ตามแนวเส้นตั้งฉากระยะ
๒๐๐ เมตร กับทางรถไฟสายเหนือฟากตะวันออก ตรง กม. ๒๔๙ + ๒๑๓
ด้านใต้
จากหลักเขตที่ ๙ เป็นเส้นตรงไปทางทิศตะวันตก ผ่านทางรถไฟสายเหนือตรง
กม. ๒๔๙ + ๒๑๓ ถึงหลักเขตที่ ๑๐ ซึ่งตั้งอยู่ริมทางรถไฟสายเหนือฟากตะวันตก
จากหลักเขตที่ ๑๐ เป็นเส้นตรงไปทางทิศตะวันตกเฉียงใต้
ถึงหลักเขตที่ ๑๑ ซึ่งตั้งอยู่ริมทางหลวงแผ่นดินหมายเลข ๑ กรุงเทพมหานคร - แม่สาย
(เขตแดน) ฟากตะวันออก ตรง กม. ๒๓๕ + ๒๕๘
จากหลักเขตที่ ๑๑ เป็นเส้นตรงไปทางทิศตะวันตกเฉียงเหนือ
ผ่านทางหลวงแผ่นดินหมายเลข ๑ กรุงเทพมหานคร - แม่สาย (เขตแดน) ตรง กม. ๒๓๕ + ๒๕๘ และเป็นเส้นเลียบตามแนวเขตทหารมณฑลทหารบกที่
๔ ค่ายจิรประวัติ ด้านเหนือ จนสุดมุมเขตด้านทิศเหนือของเขตทหาร แล้วเป็นเส้นตรงข้ามแม่น้ำเจ้าพระยา
ถึงหลักเขตที่ ๑๒ ซึ่งตั้งอยู่ริมแม่น้ำเจ้าพระยาฝั่งตะวันตก ตรงสุดทางเดินไปยังริมแม่น้ำเจ้าพระยา
ห่างจากมุมตะวันออกเฉียงเหนือของโรงงานสุรา ระยะ ๑๒๐ เมตร
จากหลักเขตที่ ๑๒
เป็นเส้นเลียบริมแม่น้ำเจ้าพระยาฝั่งตะวันตก ไปทางทิศใต้ ถึงหลักเขตที่ ๑๓
ซึ่งตั้งอยู่ริมแม่น้ำเจ้าพระยาฝั่งตะวันตก ห่างจากมุมเขตด้านทิศตะวันออกเฉียงเหนือของวัดศรีสุวรรณ
(วัดเขื่อนแดง) ระยะ ๑๕ เมตร
จากหลักเขตที่ ๑๓ เป็นเส้นตรงไปทางทิศตะวันตกเฉียงเหนือ
ผ่านทางหลวงแผ่นดินหมายเลข ๓๐๐๕ ท่าตากุ๋ย - โกรกพระ ถึงหลักเขตที่ ๑๔
ซึ่งตั้งอยู่ริมทางหลวงแผ่นดินหมายเลข ๓๐๐๕ ท่าตากุ๋ย - โกรกพระ ฟากตะวันตก ตรง
กม. ๐ + ๔๔๐
จากหลักเขตที่ ๑๔ เป็นเส้นตรงไปทางทิศตะวันตก ถึงหลักเขตที่
๑๕ ซึ่งตั้งอยู่ตามแนวเส้นตั้งฉากระยะ ๒๐๐
เมตร กับศูนย์กลางทางหลวงแผ่นดินหมายเลข ๓๐๐๕ ท่าตากุ๋ย - โกรกพระ ตรง กม. ๐
+ ๔๔๐
ด้านตะวันตก
จากหลักเขตที่ ๑๕ เป็นเส้นขนานระยะ ๒๐๐ เมตร กับศูนย์กลางทางหลวงแผ่นดินหมายเลข
๓๐๐๕ ท่าตากุ๋ย - โกรกพระ ไปทางทิศเหนือ ผ่านถนน รพช.นว ๑๑๐๕๒ สันคู - ท่าทอง
ถึงหลักเขตที่ ๑๖ ซึ่งตั้งอยู่ริมถนน รพช.นว ๑๑๐๕๕ สันคู - วังไผ่ ฟากใต้
จากหลักเขตที่ ๑๖ เป็นเส้นตรงไปทางทิศตะวันตกเฉียงเหนือ ผ่านถนน
รพช.นว ๑๑๐๕๕ สันคู - วังไผ่ ผ่านทางหลวงแผ่นดินหมายเลข ๑ กรุงเทพมหานคร - แม่สาย
(เขตแดน) ถึงหลักเขตที่ ๑๗ ซึ่งตั้งอยู่ริมทางหลวงแผ่นดินหมายเลข
๑ กรุงเทพมหานคร - แม่สาย (เขตแดน) ฟากเหนือ ตรง กม. ๒๔๑ + ๖๕๐
จากหลักเขตที่ ๑๗ เป็นเส้นตรงไปทางทิศเหนือ บรรจบกับหลักเขตที่
๑
ดังปรากฏตามแผนที่ท้ายพระราชกฤษฎีกานี้
ตามเส้นแนวเขตที่กล่าวไว้ในมาตรานี้ ให้มีหลักย่อยปักไว้เพื่อแสดงแนวเขตตามสมควร

มาตรา ๕
ในระหว่างดำเนินการเลือกตั้งสมาชิกสภาเทศบาลนครนครสวรรค์ ให้รัฐมนตรีว่าการกระทรวงมหาดไทยแต่งตั้งคณะเทศมนตรีเทศบาลเมืองนครสวรรค์
ซึ่งพ้นจากตำแหน่งในวันที่พระราชกฤษฎีกานี้ใช้บังคับ เพื่อดำเนินกิจการในหน้าที่ของคณะเทศมนตรีเทศบาลนครนครสวรรค์ไปพลางก่อนจนกว่าคณะเทศมนตรีที่ได้รับแต่งตั้งตามมาตรา
๓๗ แห่งพระราชบัญญัติเทศบาล พ.ศ. ๒๔๙๖ เข้ารับหน้าที่

มาตรา ๖
ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้


ผู้รับสนองพระบรมราชโองการ
บรรหาร
ศิลปอาชา
นายกรัฐมนตรี
[เอกสารแนบท้าย]

๑.
แผนที่ท้ายพระราชกฤษฎีกาจัดตั้งเทศบาลนครนครสวรรค์ จังหวัดนครสวรรค์ พ.ศ. ๒๕๓๘

(ดูข้อมูลจากภาพกฎหมาย)
หมายเหตุ :- เหตุผลในการประกาศใช้พระราชกฤษฎีกาฉบับนี้ คือ เนื่องจากเทศบาลเมืองนครสวรรค์
จังหวัดนครสวรรค์ มีสภาพความเจริญเติบโตทางเศรษฐกิจและสังคมเพิ่มขึ้น สมควรเปลี่ยนแปลงฐานะเป็นเทศบาลนครนครสวรรค์
จังหวัดนครสวรรค์ จึงจำเป็นต้องตราพระราชกฤษฎีกานี้























ปิติวรรณ/จัดทำ
๗ เมษายน ๒๕๖๓

อรญา/ตรวจ
๙ มิถุนายน ๒๕๖๓

[๑] ราชกิจจานุเบกษา
เล่ม ๑๑๒/ตอนที่ ๔๐ ก/หน้า ๑๐/๒๔ กันยายน ๒๕๓๘